cyanic-selkie/wikianc huggingface dataset:
Laihian Lujattaret
Joukkue nousi SM-liigaan 2005, ja sen nimeksi tuli Laihian Lujattaret. Lujattarilla oli myös junioritoimintaa, Suomen toiseksi suurin junioriseura Laihian Luja. Laihian ensimmäinen liigakausi oli vielä totuttelua liigaan ja kaudella 2007-2008 Lujattarien tavoite on mitali. Kolmen vuoden tavoitteiksi tehtiin vuonna 2005 nousu SM-liigaan ja säilyttää siellä paikka ilman karsintoja ensimmäisellä kaudella ja viimeiseksi eli kolmanneksi vuodeksi on asetettu tavoitteeksi SM-mitali. Kauden 2009 päätteeksi joukkue putosi pääsarjasta tehden konkurssin. Seuran paikan ykkössarjassa otti Laihian Luja.
Lujattaria valmentaa entinen Lujan pelaaja Katarina Järvinen, joka on ainoa naisvalmentaja koko SM-liigassa.
Shtriga
Shtriga on albanialainen noita, joka oli tunnettu jo roomalaisten keskuudessa. Shtriga elää spiritus vitaella, joka on latinaa ja tarkoittaa "elämän henkäystä". Shtrigalle kelpaa elämän henkäyksen lähteeksi kuka vain, mutta se suosii erityisesti lapsia, koska lapsilla on suurempi elinvoima kuin esimerkiksi aikuisilla. Uhrin ruumis kuihtuu noidan viedessä elinvoiman, immuunisysteemi häiriintyy ja keuhkokuume iskee. Shtriga on altis kaikille aseille, mutta heikoin se on syödessään. Erityisen altis Shteriga on esimerkiksi siunatulle takoraudalle (mm. haulit tai luodit). Saadakseen uhrin se naamioituu ihmiseksi, joka mielletään vaarattomaksi eli esimerkiksi vanhaksi naiseksi.
Angel of Death
Angel of Death voi tarkoittaa:
Musiikissa:
Muut:
Seoul Dynasty
Seoul Dynasty on eteläkorealainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin heinäkuussa 2017 ja se on kotoisin Soulista. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa videopeliyhtiö Kabamin toimitusjohtaja Kevin Chou.
Ernst Engel
Engelin laki sanoo, että kun kotitalouden tulot kohoavat, ruokamenojen osuus kokonaiskulutuksesta laskee.
Yläjärvi (Pyhäjärvi Vpl)
Yläjärvi on järvi entisen Vpl Pyhäjärven kunnan alueella, Karjalankannaksella. Järvi on pohjois-eteläsuuntainen, n. 2–4 kilometriä leveä ja n. 10 kilometriä pitkä järvi. Yläjärvi laskee vetensä sen länsipuolella olevaan Pyhäjärveen. Yläjärven rannalla sijaitsi pieni Yläjärven kylä. Nykyisin sen länsirannalla on venäläistä kesämökkiasutusta.
Gjallarhorn (torvi)
thumb|Heimdall ja hänen torvensa Gjallarhorn. Gjallarhorn on skandinaavisessa mytologiassa esiintyvä torvi. Torvi kuuluu Asgårdin vartija Heimdallille. Heimdall käytti torvea varoittaakseen muita aasalaisia, jos vihollinen lähestyi Asgårdia tai kertoakseen jumalien lähestyvän. Kun torven ääni kuuluu, tiedetään ragnarökin alkavan. Sen ääni kuuluu kaikkialle maailmassa.
Boris Sirpo
Boris Osipovitš Sirpo (aik. Sirob, alk. Wolfson; 3. huhtikuuta 1893 Vladikavkaz, Venäjä − 25. tammikuuta 1967 Portland, Oregon, Yhdysvallat) oli venäläissyntyinen suomalainen viulisti, kapellimestari ja musiikkipedagogi.
Boris Sirpo opiskeli viulunsoittoa ja orkesterinjohtoa Moskovan ja Pietarin konservatorioissa, myöhemmin Saksassa ja Itävallassa. Sirpo tuli Suomeen vuonna 1912 Helsingin Filharmonisen orkesterin viulunsoittajaksi.
Vuonna 1918 Sirpo perusti Viipurin musiikkiopiston, jonka johtajana hän toimi talvisodan syttymiseen saakka 1939. Hän teki johtamansa Viipurin musiikkiopiston kamariorkesterin kanssa vuonna 1932 laajan konserttimatkan Alankomaihin, Belgiaan ja Ranskaan. Vuosina 1922−1924 ja 1929−1939 hän toimi Viipurin Musiikin Ystäväin orkesterin johtajana.
Sirpo oli ennen kaikkea viulistien opettaja ja hänen oppilaistaan kuuluisin lienee Heimo Haitto. Sirpo oli musiikkiopiston johtajana myös monien muiden taiteilijoiden, kuten pianistien Orest Bodalewin ja Cyril Szalkiewiczin ”löytäjä”. Opettajana Sirpo oli erittäin vaativa ja ankara.
Talvisodan puhjettua Sirpo siirtyi Yhdysvaltoihin, Portlandin kaupunkiin Oregonin osavaltioon musiikinopettajaksi ja kapellimestariksi, ja siellä hän työskenteli kuolemaansa saakka. Yhdysvalloista hän teki johtamansa kuoron ja orkesterin kanssa konserttivierailun Suomeen vuonna 1955. Vuonna 1964 Sirpo kutsuttiin Lahden musiikkiopiston (entisen Viipurin musiikkiopiston) johtajaksi, mutta hän kieltäytyi tehtävästä heikentyneen terveytensä vuoksi.
Shanghai Dragons
Shanghai Dragons (pinyin: Shànghǎi Lóngzhīduì) on kiinalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin heinäkuussa 2017 ja se on kotoisin Shanghaista. Se on yksi kahdestatoista OWL:n perustajajoukkueista ja pelasi ensimmäisen kautensa sarjan avajaiskaudella 2018. Seuran omistaa kiinalainen teknologiayhtiö NetEase.
Shanghai Dragons pitää hallussaan ammattilaisurheilujoukkueen pisintä tappioputken ennätystä 42 perättäisellä tappiolla.
Barracuda (kappale)
”Barracuda” on yhdysvaltalaisen rockyhtyeen Heartin kappale. Se julkaistiin ensimmäisenä singlenä yhtyeen kolmannelta albumilta Little Queen (1977).
Kappaleesta tekivät coverversion The Accüsed EP:lleen Hymns for the Deranged (1988) ja Rasputina livealbumilleen A Radical Recital (2005). ”Barracuda” soi elokuvissa Charlien enkelit (2000) ja Roll Bounce (2005) sekä Kukkulan kuningas -sarjan jaksossa ”Dang Ol’ Love” vuodelta 2002 ja vuoden 2004 Grand Theft Auto: San Andreas -videopelissä K-DST-radiokanavalla.
Aleksander Ijas
Aleksander Ijas (27. syyskuuta 1869 Loviisa – 29. joulukuuta 1914 Miandoab, Persia) oli Venäjän keisarillisessa armeijassa palvellut everstin arvoon kohonnut suomalainen upseeri ja diplomaatti. Hän palveli useita vuosia Venäjän konsulina Persiassa ja sai siellä surmansa ensimmäisen maailmansodan alussa.
Ijas kävi Haminan kadettikoulun ja palveli vuodesta 1891 Varsovan liettualaisrykmentin henkivartiokaartin joukko-osastossa. Hän suoritti 1898 Venäjän ulkoministeriön kouluosaston itämaisten kielten kurssin, ja sen jälkeen hän oli diplomaattitehtävissä ensin Pamirin alueella ja sitten 11 vuoden ajan Persiassa. Persiassa Ijas oli Venäjän konsulina ensin Täbrizissä ja vuodesta 1912 Soudz-Bulagissa.
Ijas hallitsi noin tusinan verran kieliä. Suomen, ruotsin ja venäjän lisäksi hän hallitsi saksan, ranskan, englannin, puolan, persian, azerin, kurdin ja turkin kielet. Hän jopa käänsi persian kielelle valikoiman Juhani Ahon Lastuja.
Aluksi Ijaksen luultiin jääneen vangiksi. Hänen tavaroitaan löydettiin erään 28. tammikuuta 1915 Seivanin aseman luona käydyssä kahakassa kaatuneen turkkilaisen sotilaan taskusta. Kun venäläiset palasivat Miandoabiin alkuvuodesta 1915 onnistuneen vastahyökkäyksen jälkeen, he yrittivät selvittää Ijaksen kohtaloa. Paikallisten asukkaiden mukaan Ijas oli haudattu kaupungin lähellä virtaavan Dzagatu-joen rannalle, mutta tulva oli myöhemmin nähtävästi vienyt mukanaan sen rantakaistaleen, jolla Ijaksen hauta sijaitsi.
Betty Mars
Betty Mars (synt. Yvette Baheux, 30. heinäkuuta 1944 Pariisi – 20. helmikuuta 1989 Pariisi) oli ranskalainen laulaja ja näyttelijä. Hän osallistui Eurovision laulukilpailuun vuonna 1972 kappaleella "Comé-Comédie" ja sijoittui 11. sijalle 18 kilpailijan joukosta.
Marsilla oli taloudellisia ongelmia, minkä vuoksi hän hyppäsi talonsa ikkunasta 31. tammikuuta 1989. Hän kuoli kolme viikkoa myöhemmin, 20. helmikuuta, sairaalassa.
Kiinan Grand Prix 2017
Kiinan Grand Prix 2017 (virallisesti 2017 Formula 1 Heineken Chinese Grand Prix) oli Formula 1 -kauden 2017 toinen osakilpailu. Se ajettiin 9. huhtikuuta 2017 Shanghai International Circuit -radalla Shanghaissa.
Aliou Cissé
Aliou Cissé (s. 24. maaliskuuta 1976 Ziguinchor) on senegalilainen jalkapallovalmentaja ja entinen jalkapalloilija. Maaliskuusta 2015 lähtien hän on toiminut Senegalin jalkapallomaajoukkueen päävalmentajana.
Kiinan Grand Prix 2017
Kilpailun voittoon ajoi Mercedeksen Lewis Hamilton ennen Ferrarin Sebastian Vettelia ja Red Bullin Max Verstappenia. Kilpailussa ajettiin 56 kierrosta ja se oli Formula 1 -historian 14. Kiinan Grand Prix. Kilpailun hallitseva voittaja oli uransa kauteen 2016 lopettanut Nico Rosberg. FIA:n tuomaristossa viikonlopun ajan toimivat Mika Salo, Paul Gutjahr, Enzo Spano ja Zheng Honghai.
Aliou Cissé
Pelaajaura
Keskikentällä ja puolustajana pelannut Cissé aloitti ammattilaisuransa Ranskassa, jossa hän edusti muun muassa Lilleä, PSG:tä ja Montpellier’ta. Cissé pelasi myös neljä kautta Englannin valioliigassa edustaen Birmingham Cityä ja Portsmouthia. Cissé päätti pelaajauransa Nîmes Olympiquen riveissä kauden 2008–2009 jälkeen.
Maajoukkueura
Cissé pelasi Senegalin maajoukkueessa vuosina 1999–2005. Hän edusti maataan kolmissa arvokisoissa Afrikan-kisoissa 2002, MM-kisoissa 2002 ja Afrikan-kisoissa 2004. Hän saavutti hopeaa vuoden 2002 Afrikan-kisoissa ja MM-kisoissa puolestaan Senegal selvisi puolivälieriin.
Kiinan Grand Prix 2017
Ennen Grand Prix -viikonloppua
Kausi 2017 oli alkanut Australian GP:stä, jonka oli voittanut Ferrarin Sebastian Vettel viime kaudet Formula 1 -sarjaa hallinneen Mercedes -tallin kuljettajien sijan. Ferrarin edellisestä voitosta oli ehtinyt kulua puolitoista vuotta. Ferrari johti avauskilpailun jälkeen valmistajien MM-sarjaa 37 pisteellä. Toisena oli Mercedes, jolla oli 33 pistettä. Sebastian Vettelin voiton ansiosta MM-sarjan johdossa oli Ferrari-tallin kuljettaja ensimmäistä kertaa viiteen vuoteen. Viimeksi Ferrari-kuljettaja oli johtanut MM-sarjaa kaudella 2012, kun Fernando Alonso oli MM-sarjan kärjessä ennen Korean GP:tä.
Sauber ilmoitti, että Pascal Wehrleinin loukkaantumisen takia tallin toista autoa ajaa Ferrarin varakuljettaja Antonio Giovinazzi. Giovinazzi oli ajanut Sauberilla myös Australian Grand Prix’ssä, missä hän sijoittui 12:nneksi ja hänen tallikaverinsa Marcus Ericsson keskeytti kilpailun 21. kierroksella. Wehrlein oli loukkaantunut tammikuussa Race of Champions -kilpailussa. Hän kertoi Australiassa, että vamma ei sinänsä estä ajamista, mutta hän ei ole harjoittelutauon vuoksi täydessä kunnossa.
Perjantain harjoitukset
Kilpailuviikonlopun alkua piti odottaa tuntikausia sumun takia. Perjantaiaamun ensimmäisissä harjoituksissa autot ehtivät vain käydä radalla ennen kuin harjoitukset keskeytettiin punaisilla lipuilla. Sumun takia pelastushelikopterin oli mahdotonta lentää sairaalaan turvallisesti, joten harjoituksia ei voitu viedä läpi suunnitellusti.
Ahkerimmatkin kuljettajat ehtivät ajaa perjantain ensimmäisissä harjoituksissa vain kahdeksan kierrosta. Nopeimman ajan 1.50,491 välikelin renkailla ajoi Red Bullin Max Verstappen lähes 1,6 sekunnin erolla Williamsin Felipe Massaan. Ferrarin Kimi Räikkönen ja Sebastian Vettel sekä Mercedeksen Lewis Hamilton ajoivat vain yhden installaatiokierroksen. Valtteri Bottas ajoi Mercedeksellä neljä kierrosta. Vaikka harjoitukset jäivät lyhyiksi, niiden aikana nähtiin muutamia pyörähdyksiä. Muun muassa Renault’n Nico Hülkenbergin auto jäi pohjastaan kiinni pysäytyssoraan, kun hän pyörähti ulos radalta.
Perjantain toiset harjoitukset peruttiin heikon sään vuoksi, vaikka autot olisivatkin pystyneet ajamaan radalla. Pelastushelikopteri ei kuitenkaan voinut lentää 38 kilometrin päässä sijaisevaan sairaalaan, joten FIA:n kilpailunjohtaja Charlie Whiting päätti peruuttaa harjoitukset sääntöjen mukaisesti. Edellisen kerran näin oli käynyt vuoden 2015 Yhdysvaltojen GP:n yhteydessä, jolloin perjantain toiset harjoitukset jouduttiin myös perumaan.
Lauantain harjoitukset
Perjantain harjoitusten ongelmien vuoksi lauantain harjoitukset olivat talleille erittäin kiireiset. Ferrari hallitsi kolmansia harjoituksia, ja tallin kuljettajat olivat tuloslistan kärjessä Sebastian Vettelin johdolla. Mercedeksen Valtteri Bottas ja Lewis Hamilton seurasivat Ferrareita sijoilla kolme ja neljä. Felipe Massa sijoittui viidenneksi ennen Red Bull -kaksikkoa, Max Verstappenia ja Daniel Ricciardoa. Massan tallikaveri Lance Stroll ajoi harjoitusten kahdeksanneksi nopeimman ajan. McLaren Hondan Fernando Alonso ja Stoffel Vandoorne taistelivat viimeisistä sijoituksista yhdessä Sauber-tallin kuljettajien Marcus Ericssonin ja Antonio Giovinazzin kanssa.
Aika-ajot
Ensimmäisessä aika-ajo-osiossa olivat mukana kaikki 20 kuljettajaa. Viisi huonoimmin sijoittunutta tippui, ja 15 nopeinta jatkoi toiseen osioon. Ensimmäinen osio kesti 18 minuuttia. Lauantain aika-ajot ajettiin auringonpaisteessa. Kiinassa oli käytössä superpehmeät, pehmeät ja keskikovat renkaat. Haasin Romain Grosjean pyörähti ensimmäisessä osiossa radan pääsuoralla, ja hänen renkaansa puhkesi. Red Bullin Max Verstappen kärsi ensimmäisessä osiossa moottoriongelmista, eikä saanut ajettua kunnollista aikaa, niinpä hän putosi jo ensimmäisessä osiossa ja sijoittui 19. sijalle. Aivan ensimmäisen osion lopulla Antonio Giovinazzi menetti autonsa hallinnan samassa kohdassa kuin Grosjean ja ajoi seinään. Giovinazzin auto romuttui täysin, ja radan pääsuora tuli täyteen romua. Giovinazzi sijoittui 15:nneksi ja olisi päässyt jatkamaan toiseen osioon, mutta ei pystynyt osallistumaan siihen autoon syntyneiden vaurioiden takia. Ensimmäisen osion jälkeen aika-ajoista putosivat Verstappenin lisäksi 16:nneksi sijoittunut Stoffel Vandoorne, 17:nneksi sijoittunut Grosjean, 18:nneksi sijoittunut Jolyon Palmer ja 20:nneksi jäänyt Esteban Ocon. Red Bull ilmoitti ensimmäisen osion jälkeen, että Verstappenin autossa oli moottorin ohjelmistovika. Ensimmäisen osion nopein oli Ferrarin Sebastian Vettel.
Toisen aika-ajo-osion alkua lykättiin kymmenellä minuutilla, koska radan seinämää piti korjata Giovinazzin ulosajon jäljiltä. Lisäksi Romain Grosjean ja Jolyon Palmer joutuivat tuomariston tutkintaan, koska he eivät hidastaneet keltaisten lippujen aikana. Molemmat kuljettajista saivat myös viiden lähtöruudun rangaistukset sunnuntain kilpailuun. Giovinazzi sai myös viiden lähtöruudun rangaistuksen, koska hänen autonsa vaihdelaatikko piti vaihtaa ulosajon jälkeen. Toisen osion nopein oli jälleen Ferrari-kuljettaja, tällä kertaa Kimi Räikkönen, ja hänen jälkeensä tulivat saman tallin Vettel ja Mercedeksen Lewis Hamilton ja Valtteri Bottas. Toisessa osiossa putosivat Carlos Sainz, Kevin Magnussen, Fernando Alonso, Marcus Ericsson ja Antonio Giovinazzi.
Kolmanteen osioon selviytyi kymmenen nopeinta toisesta osiosta. Huomattavaa oli, että kymmenen parhaan joukossa oli seitsemän eri tallia. Paalupaikalle ajoi Mercedeksen Lewis Hamilton ajalla 1.31,678. Sitä ennen Shanghain radan nopein kierros oli ollut Michael Schumacherin vuonna 2004 ajama 1.32,238. Paalupaikka oli Hamiltonin uran 63. ja kuudes peräkkäinen. Sebastian Vettel ajoi toiseen ruutuun ennen Valtteri Bottasta, joka hävisi Vettelille vain sekunnin tuhannesosan. Kimi Räikkönen sijoittui neljänneksi. Kolmanteen lähtöriviin, sijoille viisi ja kuusi ylsivät Red Bullin Daniel Ricciardo ja Williamsin Felipe Massa.
Kilpailu
Lähtöruudukkoon ajettaessa Max Verstappenin auto varoitti vaihdelaatikon viasta, ja osalla kuljettajista oli autossaan välikelin ja osalla kuivan kelin renkaat. Kilpailuun lähtivät välikelin renkailla kaikki muut paitsi Carlos Sainz, jolla oli kuivan kelin renkaat. Myös Jolyon Palmer vaihtoi kuivan kelin renkaat lämmittelykierroksen jälkeen.
Kilpailun ensimmäisessä mutkassa Bottas haastoi Vettelin, mutta Vettel onnistui pitämään toisen sijan. Räikkönen puolestaan putosi yhden sijan, kun Ricciardo pääsi ohi. Ensimmäisten mutkien jälkeen Lance Stroll joutui keskeyttämään kilpailun, kun Sergio Pérez osui hänen autonsa takarenkaaseen ja Stroll ajautui pysäytyssoralle. Tämän johdosta radalle tuli virtuaalinen turva-auto. Lisäksi Vettel joutui tuomariston tutkintaan, koska hänen autonsa oli ollut lähdössä lähes kokonaan lähtöruudun ulkopuolella. Vettel ei kuitenkaan saanut rangaistusta.
Neljännellä kierroksella Sauberin Antonio Giovinazzi ajoi pääsuoralla vesiliirron seurauksena seinään ja pääsuora tuli täyteen romua. Turva-auto tuli radalle ja autot joutuivat kiertämään sen takana varikon kautta pääsuoran sijaan. Turva-auton takana ajettaessa Bottas pyörähti ja putosi 12. sijalle. Kun turva-auto poistui radalta seitsemännellä kierroksella, Hamilton johti kilpailua ennen Daniel Ricciardoa ja Räikköstä. Max Verstappen ohitti seuraavalla kierroksella Räikkösen, ja niin hän oli noussut 16. sijalta jo kolmanneksi. Nico Hülkenberg sai viiden sekunnin aikarangaistuksen ohittamisesta virtuaalisen turva-auton aikana ja 10 sekunnin aikarangaistuksen ohittamisesta turva-auton takana.
20. kierroksella Vettel ohitti Räikkösen ja siirtyi neljänneksi. Kaksi kierrosta myöhemmin hän ohitti Ricciardon, ja samalla heidän autojensa renkaat koskettivat toisiaan. Kierroksella 28 Vettel ohitti Verstappenin ja nousi toiseksi Verstappenin jarrutuksen mentyä pitkäksi. Fernando Alonso keskeytti 34. kierroksella.
Kilpailun voitti 56 kierroksen jälkeen Mercedeksen Lewis Hamilton ennen Ferrarin Sebastian Vetteliä ja Red Bullin Max Verstappenia. Kevin Magnussen ajoi kahdeksanneksi ja saavutti ensimmäiset pisteensä Haas -tallissa.
Mercedes voitti valmistajan palkinnon, jonka otti palkintokorokkeella vastaan Aldo Costa. Kuljettajia haastatteli palkintokorokkeella entinen Formula 1 -kuljettaja Martin Brundle.
Formula 1.comin virallisessa äänestyksessä päivän kuljettajaksi valittiin Red Bullin Max Verstappen. 200px|thumb|Lewis Hamilton ajoi voittoon Kiinan GP:ssä johdettuaan kaikki 56 kierrosta kilpailun aikana. Kuvassa Hamilton vuoden 2016 [[Malesian Grand Prix 2016|Malesian GP:ssä.]]
DHL Fastest Pitstop
Kilpailun nopeimmat varikkopysähdykset teki Williams -talli Felipe Massan molemmilla varikkopysähdyksillä.
Kilpailun jälkeen
Daniel Ricciardo ja Sergio Pérez saivat Kiinan osakilpailun jälkeen varoitukset siitä, että he olivat ennen kilpailun alkua myöhästyneet paikoiltaan, kun Kiinan kansallislaulu esitettiin. Lisäksi kilpailun tuomaristo käsitteli sitä, että Sebastian Vettel asetti autonsa lämmittelykierroksen jälkeen osittain lähtöruudun ulkopuolelle. Rangaistusta Vettelille ei kuitenkaan annettu. Kilpailun jälkeen muun muassa Red Bullin tallipäällikkö Christian Horner sanoi haluavansa selvittää asian kunnolla tulevia kilpailuja varten. Vettelin oletettiin hakeutuneen kuivempaan kohtaan muuten märällä pääsuoralla.
Kiinan osakilpailun jälkeen Ferrarin pääjohtaja Sergio Marchionne ja tallipäällikkö Maurizio Arrivabene kritisoivat suoraan suomalaiskuski Kimi Räikköstä. Italian mediassa alettiin jopa miettiä, että Räikkönen voitaisiin erottaa kesken kauden.
Pesäpallon naisten Mestaruussarjan kausi 1988
Kaudella 1988 naiset pelasivat pesäpallon Suomenmestaruudesta 10 joukkueen 2-kertaisena sarjana, jonka päätteeksi kaksi parasta kohtasivat kaksiosaisessa finaalissa.
Naisten Mestaruussarja
SM-loppuottelut
Lapuan Virkiä: Virpi Hautala, Anu Ketola, Mari Klemettilä, Maarit Kuivila, Maarit Lehtimäki, Teija Linna, Tiina Mattila, Katriina Peltola, Tarja Pöntinen, Jaana Sippola, Tiina Sissala, Tiina Turunen, Saara Rantavaara, Merja Vainionpää, Marjo Valkama, Kirsi Valo, Niina Välkkilä. Pelinjohtaja Paavo Lakaniemi.
Rae Allen
Raffaella Giulia Teresa D'Abruzzo eli Rae Allen (3. heinäkuuta 1926 New York – 6. huhtikuuta 2022 Los Angeles ) oli yhdysvaltalainen näyttelijä. Hän voitti vuonna 1971 Tony-palkinnon roolistaan Paul Zindelin näytelmässä And Miss Reardon Drinks A Little. Hänellä oli kaksi aiempaa Tony-ehdokkuutta. Hän näytteli Miloš Formanin elokuvassa Taking off – otetaan hatkat (1971) ja tv-sarjoissa Sopranos ja Perhe on pahin.
Haukiputaan Pallo
HauPan miesten edustusjoukkue on pelannut parhaimmillaan Kakkosessa kausina 2000 ja 2011–2012. Seuran A-juniorit pelasivat kaudella 2010 SM-sarjaa.
Vuonna 2007 seurassa toimi 16 joukkuetta, 372 rekisteröityä pelaajaa sekä noin 1 000 jäsentä. HauPan kasvatit Henri Hanhela, Juuso Haapala, Jesse Leppänen ja Lassi Nurmos ovat pelanneet Suomen poikamaajoukkueissa.
HauPalla on Haukiputaan Annalankankaalla oma halli, joka soveltuu lähinnä harjoitteluun pienen kokonsa vuoksi. Hallissa on kuitenkin tekonurmi, mikä parantaa harjoitteluolosuhteita.
Ucides cordatus
Ucides cordatus on viittoilijarapujen (Ocypodidae) heimoon kuuluva taskurapulaji, joka elää mangroveissa. Sitä tavataan Atlantin rannikoilla Yhdysvalloista Antilleille ja Brasiliaan asti. Se elää maahan kaivamissaan jopa 70 senttiä syvissä käytävissä.
Brasilian pohjoisosissa tätä taskurapulajia kerätään ravinnoksi ja myyntiin. Säädetty alamitta on 6 sentin kuorenleveys, jonka eläin saavuttaa joskus alle vuodessa, joskus vasta 6–10 vuoden iässä.
U-27 (1936)
U-27 oli Saksan laivaston VIIA-luokan sukellusvene toisessa maailmansodassa, missä se teki vain yhden taistelupurjehduksen. Alus upotti 2 kauppalaivaa yhteensä 627 bruttorekisteritonnia.
Valmistus
Alus tilattiin 1. huhtikuuta 1935 AG Weseriltä Bremenistä, missä köli laskettiin 11. marraskuuta 1935. Alus laskettiin vesille 24. kesäkuuta 1936 ja otettiin palvelukseen 12. elokuuta ensimmäisenä päällikkönään Hans Ibbeken.
Palvelus
Palvelukseen otettaessa alus liitettiin 2. sukellusvenelaivueeseen, jossa se oli koko lyhyen uransa.
Päälliköt
Aluksen päällikköinä olivat:
Marrukiinit
Marrukiinit olivat antiikin ajan kansa, joka eli keskisen Italian itärannikolla Teaten (nykyisen Chietin) alueella. He taistelivat aluksi roomalaisia vastaan, mutta kärsittyään tappion ryhtyivät näiden liittolaisiksi.
Ensimmäinen tunnettu historiallinen maininta marrukiineista on toisen samnilaissodan ajalta vuodelta 325 eaa.
Tukikohta (minisarja)
Tukikohta (The Stand) on vuonna 1994 tehty minisarja, joka perustuu kirjailija Stephen Kingin samannimiseen romaaniin. Minisarjan on ohjannut Mick Garris ja käsikirjoituksesta sekä tuottamisesta on vastannut itse Stephen King. King esiintyy myös aiempiin elokuviin verrattuna isommassa cameoroolissa.
Marrukiinit
Etymologia
Kansan nimi on johdettu Mars-jumalan nimestä. Nimen latinankielisessä muodossa peräkkäin taivutettuina esiintyvien - co- ja -no- suffiksien uskotaan sisältävän kielellisen viitteen siihen, että seudulla aikaisemmin asunut heimo olisi taistellut maahan muuttaneita sabiineita vastaan.
Kieli
Marrukiinit puhuivat itaalisiin kieliin kuuluvaa marrukiinia, joka on yksi oskin kielen varianteista. Marrukiinista on säilynyt vain harvoja näytteitä. Niistä käy ilmi kielen kuuluneen oskilais-umbrilaisten kielten ryhmään ja olleen todennäköisesti läheistä sukua pelignille.
Tukikohta (minisarja)
Arvioita
Video-oppaassa vuodelta 1994 Bello Romano sanoo minisarjan latistuvan hyvän alun jälkeen ja antaa sille kolme tähteä viidestä, mikä vastaa sanallista arviota ”hyvä”.
Marrukiinit
Aes Rapinum
Näytteistä useimmat ovat hyvin lyhyitä, mutta yksi on pronssinen levy, jossa on 35-sanainen teksti. Levy löydettiin läheltä Rapinoa, minkä takia sitä kutsutaan nimellä Aes Rapinum. Se on ajoitettu 200-luvulle eaa. Berliinin Antiikkimuseosta toisen maailmansodan aikana kadonnutta levyä säilytetään tiettävästi Puškinin museossa Moskovassa. Levyn teksti alkaa sanoin ''Aisos pacris toutai maroucai lixs asignas ferenter auiatas toutai maroucai ioues patres ocres tarin cris iouais. agine.''
Sanat touta marouca viittaavat joko kansaan itseensä tai sen asuinseutuun. Tekstissä myös kuvataan linnoitusta sanoin tarin cris. Monet tekstin kielelliset piirteet – sekä sanastolliset että syntaktiset – ovat kiinnostavia sekä latinan että muiden itaalisten kielten tutkimuksen kannalta. Semmoinen on esimerkiksi subjunktiivin käyttö ilman konjunktiota tarkoitusta ilmaisemassa välittömästi ennen sanoja pacrsi eituam amatens lauseessa, joka kuvaa uhraamista Ceres-jumalattarelle.
Konka Ski
Konka Ski on pieni hiihtokeskus Rautjärven kunnassa Simpeleen taajamassa. Laskettelukeskuksessa on kolme rinnettä ja kaksi kapulahissiä sekä half pipe. Konkalammen hiihtokeskuksessa on myös kolme hyppyrimäkeä ja lisäksi eri pituisia valaistuja hiihtolatuja.
Konka Ski on Rautjärven kunnan omistama, ja sitä ylläpidetään vapaaehtoisvoimin. Konka Skissä on oheispalveluiden osalta tarjolla pieni rinnekahvio ja välinevuokraamo. Hiihtokeskuksesta löytyy myös laavu.
Laskettelurinteet
Rinne, pituus/korkeusero
Junge Roemer
Junge Roemer (Junge Römer) on pop rap -laulaja Falcon toinen studioalbumi, joka julkaistiin 6. huhtikuuta 1984.
Vancouver Titans
Vancouver Titans on kanadalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Seura perustettiin syyskuussa 2018 ja se on kotoisin Vancouverista. Se on toinen kahdesta OWL:n kanadalaisjoukkueesta Toronto Defiantin ohella. Vancouver Titans pelasi ensimmäisen OWL-kautensa vuonna 2019. Seuran omistaa jääkiekkoseura Vancouver Canucksin toimitusjohtaja Francesco Aquilini.
Marcus Nilsson
Marcus Nilsson (s. 18. toukokuuta 1991 Charlottenberg, Ruotsi) on ruotsalainen jääkiekkoilija, joka pelaa Ruotsin SHL-seura Färjestad BK:ssa. Pienikokoinen Nilsson on pelipaikaltaan vasen laitahyökkääjä.
Seuraura
Nilsson on Charlottenbergs HC:n kasvatti. Hän debytoi seuran miesten joukkueessa vain 13-vuotiaana Ruotsin viidenneksi korkeimmalla sarjatasolla maan III-divisioonassa kaudella 2004–2005. Kaudeksi 2007–2008 Nilsson siirtyi Sunne IK:n junioreihin. Kaudella 2008–2009 hän oli seuran J18-junioreiden paras pistemies, maalintekijä ja syöttäjä tehoilla 20+21=41. Nilsson debytoi samalla kaudella myös Sunnen miesten joukkueessa Ruotsin kolmanneksi korkeimmalla sarjatasolla maan I-divisioonassa. Kaudella 2009–2010 hän oli joukkueen paras pistemies ja syöttäjä tehoilla 18+36=54. Nilsson oli koko sarjan tehokkain U20-ikäinen pelaaja. Kaudella 2010–2011 hän sijoittui tehoilla 24+41=65 koko Ruotsin I-divisioonan pistepörssissä toiseksi edellään vain Asplöven HC:n Eric Przepiorka. Nilsson oli näin ollen myös sarjan tehokkain U20-ikäinen pelaaja. Hän oli myös Sunnen paras maalintekijä ja syöttäjä.
Kaudeksi 2011–2012 Nilsson siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Bofors IK:hon. Hänen tulokaskautensa sarjassa toi 51 runkosarjaottelussa tehot 8+23=31 ja kymmenessä Kvalserien-ottelussa tehot 2+3=5. Nilsson oli runkosarjassa joukkueen kolmanneksi paras pistemies. Kaudeksi 2012–2013 Bofors IK vaihtoi nimeen BIK Karlskoga. Nilsson oli joukkueen paras pistemies ja syöttäjä tehoilla 12+33=45, joilla hän jakoi koko Allsvenskanin pistepörssin kuudennen sijan Leksands IF:n Mark Hurtubisen kanssa. Elitserienin nousukarsintasarjassa Nilsson oli kolmella osumallaan BIK:n paras maalintekijä Fredrik Höggrenin kanssa.
Nilsson siirtyi kaudeksi 2013–2014 kaksivuotisella sopimuksella SHL-joukkue AIK IF:ään. Hän teki SHL-debyyttinsä runkosarjan avauskierroksella 14. syyskuuta 2013 HV71:tä vastaan. Nilsson sai ottelussa jääaikaa 17.28 minuuttia. SHL-uransa avausmaalin hän teki 30. marraskuuta 2013 vieraissa Frölunda HC:tä vastaan. Nilsson keräsi ottelusta teholukeman +2. Kaikkiaan hänen tulokaskautensa toi 54 runkosarjaottelussa tehot 5+7=12 ja kahdeksassa Kvalserien-ottelussa yhden syöttöpisteen. AIK:n kausi päättyi putoamiseen Allsvenskaniin. Nilsson jätti joukkueen kauden jälkeen ja hän palasi kaudeksi 2014–2015 jatkamaan Allsvenskan-pelejä vuoden mittaisella sopimuksella BIK Karlskogaan. Nilsson oli joukkueen paras pistemies tehoilla 17+21=38. Hän jakoi myös BIK:n sisäisen tehotilaston voiton Martin Thelanderin kanssa. Huhtikuussa 2015 Nilsson teki joukkueen kanssa vuoden mittaisen jatkosopimuksen. Kaudella 2015–2016 hän voitti koko Allsvenskanin piste- ja maalipörssin tehoilla 19+37=56. Nilsson oli myös BIK:n paras maalintekijä Henrik Björklundin kanssa.
Kaudeksi 2016–2017 Nilsson palasi SHL:ään ja hän siirtyi kaksivuotisella sopimuksella Färjestad BK:hon. Nilsson teki runkosarjassa 21 tehopistettä ja kaudella 2017–2018 30 tehopistettä. Huhtikuussa 2018 hän teki Färjestadin kanssa kaksivuotisen jatkosopimuksen. Kaudella 2018–2019 Nilsson oli pudotuspeleissä kahdeksalla syöttöpisteellään joukkueen paras syöttäjä Michael Lindqvistin kanssa. Kaudella 2019–2020 hän voitti koko SHL:n piste- ja syöttöpörssin tehoilla 12+42=54. Nilsson palkittiin kauden päätteeksi SHL:n vuoden hyökkääjänä. Hän oli Mestarien liigassa Färjestadin paras pistemies ja syöttäjä tehoilla 3+7=10.
Nilsson siirtyi kaudeksi 2020–2021 vuoden mittaisella sopimuksella KHL-joukkue HK Sotšiin. Joulukuussa 2020 hänen sopimuksensa kuitenkin purettiin ja Nilsson siirtyi loppukauden kattavalla sopimuksella Sveitsin National Leaguen SCL Tigersiin.
Maajoukkueura
Nilsson on pelannut Ruotsin A-maajoukkueessa kolme ottelua tehopistein 1+3=4. Hän teki A-maajoukkuedebyyttinsä Beijer Hockey Gamesin avausottelussa 6. helmikuuta 2020 Tukholman Globenissa Tšekkiä vastaan. Hänet merkittiin Ruotsin kakkosketjun vasempaan laitaan Oscar Lindbergin ja Malte Strömwallin viereen. Ensimmäisen A-maajoukkuemaalinsa Nilsson teki seuraavassa ottelussa 8. helmikuuta 2020 Venäjää vastaan. Hän keräsi ottelussa myös kaksi syöttöpistettä Lukas Bengtssonin tekemiin maaleihin, joista ensimmäinen jäi Ruotsin 5–2-voittoon päättyneen ottelun voittomaaliksi ja toinen syntyi ylivoimalla.
Perhe
Nilssonilla on vuonna 2019 syntynyt tytär Stella.
FLIR-järjestelmä
FLIR-järjestemä (FLIR = Forward Looking Infrared) on lämpökameratekniikka, jota käytetään yleisimmin erilaisissa sotilaskäyttöön suunnitelluissa ajoneuvoissa, helikoptereissa tai sotalaivoissa.
Per Ashorn
Per Allan Ilmari Ashorn (s. 1963) on suomalainen lastenlääkäri, joka työskentelee Tampereen yliopiston lastentautiopin professorina ja Tampereen yliopistollisen sairaalan sivutoimisena ylilääkärinä. Hän on osallistunut useisiin lapsikuolleisuuden vähentämiseen ja lasten terveyden parantamiseen pyrkiviin tutkimushankkeisiin esimerkiksi Ghanassa, Intiassa, Malawissa, Malissa, Suomessa ja Yhdysvalloissa. Hän on osallistunut johtavana tutkijana tai muuten aktiivisena toimijana noin 20 kliiniseen kokeeseen Saharan eteläpuolisen Afrikan maissa.
Ashorn pääsi hyvin sujuneiden pääsykokeiden kautta opiskelemaan lääketiedettä Tampereen yliopistolle jo lukion toisen luokan jälkeen. Hän valmistui lääketieteen lisensiaatiksi 23-vuotiaana ja lääketieteen tohtoriksi (LT) seuraavana vuonna munasarjakasvainten diagnostiikkaa käsittelevällä artikkeliväitöskirjalla. Hänen englanninkielinen väitöstutkimuksensa (1987) oli otsikoitu Human milk fat globule membrane antigens as diagnostic markers for ovarian carcinoma. Siihen liittyvän tutkimustyön hän teki enonsa, professori Kai Krohnin johtamassa patologian laboratoriossa.
Kansainvälinen tutkijan työura alkoi Yhdysvaltain kansallisessa terveysinstituutissa (NIH). Tämän jälkeen hän erikoistui lastensairauksiin perehtyen myös trooppisiin tauteihin Karoliinisessa instituutissa Tukholmassa ja Etiopiassa. Emeritusprofessori Niilo Hallmanin yhteydenoton jälkeen Ashorn muutti vaimonsa ja lapsensa kanssa kahdeksi vuodeksi (1993-1995) Malawiin, jossa oli käynnissä Mannerheimin Lastensuojeluliiton terveyskeskushanke. Tänä aikana hän perehtyi esimerkiksi aliravitsemukseen. Lastentautien ja lasten infektiosairauksien erikoislääkärin pätevyys tuli opintojen täydentämisellä Tampereelle palaamisen jälkeen. Vuonna 2005 hän sai kansainvälisen lääketieteen professoruurin Tampereen yliopistossa. Hän on jatkanut erityisesti malariaan, infektiotauteihin ja aliravitsemukseen liittyvää tutkimustyötä vuotuisten, erityisesti Malawiin suuntautuneiden tutkimusmatkojen avulla. Hänen johtamansa globaalin lääketieteen tutkimusryhmän merkittäviä rahoittajia ovat muun muassa Bill ja Melinda Gatesin säätiö sekä Yhdysvaltain kehitysapuvirasto (USAID).
Ashorn on toiminut Tampereen kaupunginvaltuutettuna vuosina 2001–2004 ja 2005–2008 (Vihreä liitto).
Forssan Sanomat
Forssan Sanomat oli Forssassa vuosina 1904–1907 ilmestynyt sanomalehti.
Lehden perustivat Forssan yhteiskoulun rehtori Jooseppi Sajaniemi sekä samassa koulussa opettajana toiminut Santeri Nuorteva. Lehteä julkaistiin aluksi nuorsuomalaisessa hengessä, mutta vuoden 1905 suurlakon jälkeen lehti siirtyi tukemaan sosialismia. Lehden kannatus ei ollut kuitenkaan kovin vahvaa, ja suunnanmuutos karsi vanhoja lukijoita ja ilmoittajia. Helmikuusta 1907 lähtien lehteä julkaistiin nimellä Yhdenvertaisuus, mutta sekään ei menestynyt, ja lehden julkaiseminen loppui saman vuoden heinäkuussa.
Kiinannakkeli
Kiinannakkeli (Sitta villosa) on nakkelien heimoon kuuluva varpuslintu.
Levinneisyys
Kiinannakkelia tavataan Kiinassa, Pohjois-Koreassa ja Venäjän kaakkoisosissa. Lajin ei uskota olevan vaarassa, ja se on luokiteltu elinvoimaiseksi.
Agonaalinen rytmi
Oireet
Agonaalinen rytmi vähentää sydämen toimintaa niin paljon, että potilas menee tajuttomaksi heti rytmin alettua.
Hoito
Agonaalinen rytmi hoidetaan asystolen ohjeilla, eli aloitetaan painelu-puhalluselvytys ja annetaan adrenaliinia verenkiertoon.
Ritari Ässä (vuoden 2008 elokuva)
Ritari Ässä on vuonna 2008 ensi-iltansa saanut televisioelokuva, joka esitteli uudenlaisen Ritari Ässän. Elokuva toimi uuden Ritari Ässä -televisiosarjan pilottijaksona, joka jatkaa 1980-luvulla tuotetun alkuperäisen Ritari Ässä -sarjan pohjalta.
KITT-autona on Ford Mustang Shelby GT500KR. Elokuva oli siinä mielessä menestys, että NBC tilasi uuttaa sarjaa ensimmäisen tuotantokauden 22 jakson verran.
Suomessa elokuva saa myös ensi-iltansa televisiossa Subilla 4. lokakuuta 2010.
Tarina
Ryhmä palkkamurhaajia ovat saaneet tehtäväkseen varastaa KITT-auton luoneen Charles Graimanin tärkeitä tiedostoja. Heidän saapuessa paikalle ryhmä tappaa jo ikääntyneen miehen, jonka myötä KITT toteuttaa luojansa antaman tehtävän, etsiä hänen tyttärensä Sarah Graimanin ja entisen sotilaan Mike Traceurin. Löytäessään kaksikon KITTin luoja Charles Graiman osoittautuukin olevan elossa ja kutsuu häntä tuomaan tyttärensä ja Traceurin luokseen estääkseen palkkamurhaajia saamasta enempää tietoa hänen luomastaan teknologiasta.
Mater dolorosa
Mater dolorosa (lat) on Neitsyt Marian kärsimyksiin liittyvä kristillisen taiteen aihe. Kuvatyyppi esittää Marian seitsemän surua, jotka ovat Betlehemin lastenmurha, pako Egyptiin, kadonneen 12-vuotiaan Jeesuksen etsintä, ristinsaatto, Jeesuksen ristiinnaulitseminen, ristiltäotto ja Jeesuksen hautaaminen. Toisinaan suruja kuvataan hänen sydäntään lävistävien seitsemän miekan avulla, jotka viittaavat Simeonin profetiaan. Toisinaan Maria kuvataan vain surullisena tai kyynelissä.
Mater dolorosa on katolisen kirkon Maria-aiheisen taiteen avainaiheita ja yksi kolmesta tavallisesta Marian suruun liittyvästä kuvatyypistä. Muut kaksi ovat Stabat mater ja Pietà. Aiheesta on myös rukous, ja tunnetaan myös vastaavat Marian seitsemän iloa.
Maailma.net
Maailma.net on suomalainen uutissivusto, joka julkaisee uutisia kestävästä kehityksestä, ihmisoikeuksista ja globaalikysymyksistä. Sivustolla julkaistaan myös alan tapahtumia ja jäsenjärjestöjen työpaikkoja.
Maailma.net on perustettu vuonna 2000. Sitä julkaisee Suomen OneWorld -portaaliyhdistys, johon kuuluu noin 50 suomalaista järjestöä ja yhteisöä. Jäseninä ovat muun muassa Amnesty International Suomen osasto, Ihmisoikeusliitto, Taksvärkki ry, Suomen Punainen Risti, Suomen Inter Press Service ja Suomen Unicef. Maailma.net on osa kansainvälistä OneWorld-verkostoa.
Razgradin alue
Razgradin alue on Bulgarian alue maan koillisosassa. Razgradin alue on jaettu seitsemään kuntaan.
Mustalakkinakkeli
Mustalakkinakkeli (Sitta leucopsis) on nakkelien heimoon kuuluva varpuslintu.
Levinneisyys
Mustalakkinakkelia tavataan Afganistanissa, Kiinassa, Intiassa, Nepalissa ja Pakistanissa. Lajin ei uskota olevan vaarassa, ja se on luokiteltu elinvoimaiseksi.
Matmatah
pienoiskuva|Matmatah vuonna 2017.
Matmatah oli suosittu ranskalainen rockyhtye.
Historia
Yhtye perustettiin vuonna 1992, kun Stan opiskellessaan Brestissä (Bretagne, Ranska) tapasi Sammyn, joka opiskeli sähköistä suunnittelua samassa kaupungissa, josta he molemmat ovat kotoisin. Molemmat olivat kitaristeja ja muodostivat duon Tricards Twins. He kehittivät ohjelmiston kuusikymmentäluvun ja seitsemänkymmentäluvun kappaleista, jossa The Beatles, Neil Young ja Simon & Garfunkel kuuluivat vaikutteina.
Eräällä keikallaan he tapasivat basisti Ericin ja rumpali Fanchin. Yhdessä he muodostivat Matmatah -yhtyeen. (alkup. Matmata), Heidän ensimmäinen singlensä nimeltä "Les Moutons" (lammas) julkaistiin vuonna 1996 ja myi muutaman kuukauden kuluessa 30 000 kappaletta (sittemmin 800 000).
Yhtyeen ensimmäinen studioalbumi oli nimeltään La Ouaches. Albumia myytiin 300 000 kappaletta kuuden kuukauden kuluessa.
Perustajajäsenet
Jean-François Paillard (Fanch) - rummut
Birutė Šakickienė
Birutė Šakickienė (s. 26. marraskuuta 1968 Utena) on liettualainen soutaja ja olympiamitalisti. Šakickienė saavutti pronssia Sydneyn olympialaisissa 2000 Kristina Poplavskajan kanssa. Neljä vuotta aikaisemmin Atlantan olympialaisissa 1996 Šakickienė kilpaili yksikössä ollen 14.
Radek Faksa
Radek Faksa (s. 9. tammikuuta 1994 Opava, Tšekki) on tšekkiläinen jääkiekkoilija, joka edustaa NHL-joukkue Dallas Starsia. Hän on pelipaikaltaan keskushyökkääjä.
Faksa on HC Trinecin kasvatti. Hän siirtyi vuonna 2011 pelaamaan Kanadan juniorisarjaan.
Lokakuussa 2020 Faksa teki Starsin kanssa viisivuotisen jatkosopimuksen jonka cap hit on 3,25 miljoonaa dollaria.
Herukkakoi
Herukkakoi eli herukka-aamukoi (Lampronia capitella) on koko Suomessa esiintyvä paha herukan tuholainen, jonka torjunta on vaikeaa. Keväisin herukkakoin toukat kaivautuvat silmujen sisään ja tuhoavat muutaman silmun kokonaan kunnes päätyvät lopuksi verson päätesilmuun. Kukinnan alkaessa toukka koteloituu ja aikuiset kuoriutuvat kesäkuun alussa. Lentävät naaraat munivat herukan pieniin raakileisiin, joiden sisällä toukat kehittyvät aiheuttaen raakileen kuivumisen.
Luokitus ja ruumiin rakenne
Herukkakoi kuuluu hyönteisten (Insecta) luokkaan, perhosten (Lepidoptera) lahkoon ja seulakoiden (Incurvariidae) heimoon.
Perhosilta puuttuu sisäinen tukiranka ja niiden vartalo koostuu kolmesta osasta: pää (caput), keskiruumis (thorax) ja takaruumis (abdomen). Niitä peittää lähes yhtenäinen karvoitus ja suomukerros. Perhosilla on kaksi siipiparia, joista etumaiset ovat yleensä kookkaimmat ja kirjavimmat. Tuntosarvet ovat nivelikkäät. Naaraiden tuntosarvet ovat yleensä yksinkertaisempia kuin koiraiden, koska koiraat käyttävät tuntosarviaan lähinnä naaraiden etsimiseen paritteluaikana.
Toukka on jaokkeinen, päätä lukuun ottamatta siinä on 13 jaoketta, joista kolme ensimmäistä muodostaa keskiruumiin ja loput kymmenen takaruumiin. Keskiruumiin kolmeen jaokkeeseen liittyvät nivelikkäät jalkaparit kuhunkin. Takaruumiiseen liittyvät vatsajalat, jotka eivät ole varsinaisia raajoja, vaan ulokkeita, jotka päättyvät terävien koukkujen riviin.
Aikuisen herukkakoin siipiväli on 14–17 millimetriä. Etusiivet ovat ruskeat, joissa on kolme laajaa hopeanvalkoista täplää. Takasiivet ovat vaaleammat ja tuhkanharmaat. Pää on okran keltainen. Toukka on ennen talvehtimista vaalea. Talvehtinut toukka on punainen, jonka pää, niska, peräkilpi ja rintajalat ovat mustat. Tällöin toukan pituus on 4 millimetriä. Täysikasvuinen toukka on ennen koteloitumistaan 10–11 millimetriä pitkä ja harmahtavan vihreä, jonka takaruumiissa näkyy punertavaa väritystä.
Elinkierto
Perhoset käyvät läpi täydellisen muodonmuutoksen, joiden vaiheet ovat aikuinen, muna, toukka ja kotelo.
Lämpötilan noustessa useampana päivänä muutamaan asteeseen, toukat kiipeävät oksille ja kaivautuvat silmuihin, joiden sisuksia ne syövät. Toukat tunkeutuvat usein silmuihin jo ennen niiden avautumista. Tämä tapahtuu yleensä maalis-huhtikuussa. Silmujen tuhoaminen päättyy tavallisesti toukokuun lopulla. Toukka koteloituu kukinnan aikoihin silmujen sisään tai pensaan tyvelle. Etelä-Suomessa herukoiden kukinta alkaa yleensä toukokuun puolivälin paikkeilla, maan keskiosissa toukokuun lopulla ja pohjoisessa kesäkuun ensimmäisinä viikkoina.
Vioitukset
Munista kehittyvät toukat kaivautuvat raakileiden ja siementen sisään. Vioittuneet raakileet punertuvat tai tummuvat ja varisevat ennenaikaisesti maahan. Yleensä toukkien aiheuttama vioitus marjoissa ei ole kovinkaan suuri, sillä se kohdistuu vain pienimpiin ja nuorimpiin marjoihin, jolloin suuremmat arvomarjat säästyvät.
Herukkakoi vioittaa sekä musta- että punaherukkaa, joskus myös karviaista. Laji esiintyy yleensä Etelä- ja Keski-Suomessa, mutta toukkien aiheuttamia tuhoja on todettu aina Pohjois-Suomea myöten.
Torjunta
Herukkakoin runsastuminen on pyrittävä estämään, koska vioitusten seuraukset vaikuttavat useita vuosia. Seuranta tehdään tarkkailemalla silmujen vioitusastetta keväisin tai käyttämällä feromonipyydyksiä.
Herukkakoita varten tarkkailupyydykset asetetaan touko-kesäkuun vaihteessa pensaisiin tai erillisiin tukikeppeihin korkeintaan pensaan latvuksen tasolle. Pyydyksen tehokas vaikutussäde ei ole tarkkaan tiedossa, mutta se on mahdollisesti yli 50 metriä. Riippuen tarkkailun tavoitteista pyydyksiä voidaan sijoittaa joko alueille missä on havaittu vioituksia tai koko viljelylohkon alueelle noin 100 metrin päähän toisistaan.
Loispistiäisiä esiintyy yleisesti, mutta ne eivät pysty riittävästi estämään vioituksia. Sinitiainen etsii tehokkaasti toukkia keväällä. Kemiallinen torjunta on kuitenkin usein tarpeen. Torjunta voidaan kohdistaa talvehtimasta tuleviin toukkiin varhain keväällä, silmusta toiseen siirtyviin toukkiin silmujen kärkien vihertyessä tai täysikasvuisiin toukkiin ennen niiden koteloitumista. Aikuisten torjunta kukinnan jälkeen on myös mahdollista. Kemialliseen torjuntaan sopivat pyretriini-valmisteet. Niitä käytetään juuri ennen kukintaa tehtäviin ruiskutuksiin.
Gintarė Scheidt
Gintarė Volungevičiūtė-Scheidt (s. 12. marraskuuta 1982 Kaunas) on liettualainen kilpapurjehtija ja olympiamitalisti. Scheidt saavutti hopeaa Pekingin olympialaisissa 2008 Laser Radialissa. Hän osallistui myös Lontoon olympialisiin 2012, jolloin hän oli kuudes, sekä Rio de Janeiron olympialaisiin 2016, jolloin oli seitsemäs. Scheidt on voittanut maailmanmestaruuden vuonna 2012. Gintarė Volungevičiūtė avioitui vuonna 2008 brasilialaisen purjehtijan Robert Scheidtin kanssa, jolloin hän otti käyttöönsä miehen sukunimen.
Mustaotsanakkeli
Mustaotsanakkeli (Sitta frontalis) on nakkelien heimoon kuuluva varpuslintu.
Viikinkilaiva
thumb|300px|Viikinkilaivan rekonstruktio Viikinkilaiva on viikinkiaikana skandinaavisten kansojen rakentama laiva.
Mustaotsanakkeli
Levinneisyys
Mustaotsanakkelia tavataan laajalla alueella Etelä- ja Kaakkois-Aasiassa. Lajin on raportoitu olevan suurimmaksi osaksi yleinen ja jopa runsaslukuinen suotuisissa elinympäristöissä. Se on luokiteltu elinvoimaiseksi.
Viikinkilaiva
Viikinkilaivalle samoin kuin muille Itämeren piirissä rakennetuille puulaivoille on tyypillistä laidoituksena käytetty limilaudoitus eli limisaumoitus, jossa ylempi lautaa peittää osin alemman ja laudat on niitattu yhteen. Tämä menetelmä säilyi suurienkin laivojen rakenteessa keskiajalle saakka. Ero on selkeä Välimerellä tehtyihin veneisiin, kun näissä käytettiin tasasaumoja, joita toisinaan nimitetään myös puskusaumoiksi ja jossa laudat ovat samassa tasossa ja raot on tilkitty. Köli on myös ominainen viikinkien aluksille, joista on myös periytynyt termejä, kuten "tyyrpuuri" eli ohjausairon puoli, joka oli laivan perässä kulkusuunnassa oikealla puolella. Laivat olivat suhteellisen kapeita, pitkiä ja nopeakulkuisia. Laivoissa oli yleensä purjeet. Sotalaivoja myös soudettiin, ja soutajia oli useita kymmeniä yhdessä laivassa, pisimmissä jopa 60 penkkiä ja 120 soutajaa. Laivoja nimitettiin soutajien määrän mukaan: 20-penkkinen ja 40 soutajaa kuljettanut laiva oli "ledung". Sana tarkoittaa myös sotapalvelusta merellä ja maakuntien pakkoa asettaa laivoja kuninkaan käyttöön. Näistä sotalaivoista käytetään nimitystä "långskepp" (pitkävene).
Lähteistä
thumb|Piirros viikinkilaivasta. Viikinkilaivoista on säilynyt tietoja arkeologisina löytöinä, joista on saatu tarkkaa tietoa laivojen rakenteista. Näitä laivoja on myös kuvattu tuon ajan maalauksissa, joista on saatu tietoja esimerkiksi purjeista. Kirjoitetuissa lähteissä on tietoja erilaisista laivatyypeistä, niiden käytöstä ja koosta. Laivoista tehdyt rekonstruktiot kertovat niiden merenkulkuominaisuuksista.
Laivanrakennustekniikka
Viikinkilaiva Oslossa|thumb|right Viikinkiretket tulivat mahdollisiksi laivanrakennustekniikan kehittyessä. Maston ja airojen yhdistelmä oli viikinkialusten salaisuus. Viikinkiveneiden masto voitiin helposti laskea alas tuulen vastuksen vähentämiseksi sekä vakauden lisäämiseksi, kun alusta soudettiin tai kun oli tarpeen pitää matalaa profiilia yllätyshyökkäykseen ryhdyttäessä.
Viikinkien pitkät veneet kehittyivät viikinkiaikaa edeltävinä vuosisatoina. Hjortspring-veneestä ennen ajanlaskun alkua varsinaiseen pitkäveneeseen noin vuonna 800 on nähtävissä selkeä linja. Viikinkiveneiden selkäranka oli pitkä köli, joka leikattiin yhdestä suorasta puunrungosta. Kölin avulla vene pystyi nousemaan tuuleen. Laivojen kevyt rakenne ja matala syväys tukivat niiden käyttöä maihinnousuun ja hyökkäyssotaan. Viikingit saattoivat nousta maihin loiville rannoille, ja laivoista päästiin nopeasti rantautumaan. Tilanteen mukaan laivaa voitiin soutaa myös taaksepäin. Kevyinä aluksia voitiin siirtää maakannasten yli.
Veneiden kaaret muotoiltiin oksista, jotka olivat valmiiksi halutun muotoisia. Tavoitteena oli notkeus ja taipuisuus. Kylkilaudat veistettiin ohuiksi suurinta mahdollista joustavuutta silmällä pitäen, koska alusten runkojen tuli purjehtia kevyesti aalloilla eikä taistella niitä vastaan. Reilunkokoisen sota-aluksen rakennukseen käytettiin noin tusina tammea. Pohjoisemmassa, missä tammea ei kasvanut, käytettiin mäntyä. Limisaumainen laidoitus oli helppo tiivistää. Airojen aukot voitiin peittää kovassa merenkäynnissä estämään veden tulo sisään. Penkkien puuttumisen vuoksi soutajat ovat ilmeisesti istuneet merimieskirstuillaan. Peräsinairo oli kulkusuunnassa oikealla puolella ohjattavissa oikealla kädellä, josta nimityskin "tyyrpuuri".
Koska viikingit hautasivat mahtimiehiään, rikkaita naisia ja miehiä laivoissa, muutamia laivoja on säilynyt. Tällaisia ovat norjalaiset Osebergin laiva ja Gokstadin laiva.
Purjehduksesta
thumb|left|150 px|Gokstadin laivan keula Viikingit tekivät matkansa purjelaivoilla, joita voitiin myös soutaa. Avomerellä käytettiin suurta suorakulmaista purjetta, jokivesiä ja rannikkoa pitkin kuljettiin soutamalla, jolloin masto kaadettiin.
Valtaosa viikinkien retkistä tehtiin rannikkoa seuraillen. Maamerkkejä tarkkailemalla saattoi selvittää, kuinka pitkälle oli edetty. Rannikkoa pitkin tehdyillä retkillä tilaa vievää ruokaa ei tarvinnut lastata, sillä tarvittava ravinto saatiin rannikon pysähdyspaikoista. Matkat Atlantin yli Islantiin ja Grönlantiin olivat huomattavasti haasteellisempia, koska merellä oltiin useita päiviä ja öitä. Ruoaksi viikingit söivät pitkillä retkillä kuivattua kalaa tai lihaa ja hapattamatonta leipää. Nahkaleileistä he joivat vettä, maitoa tai olutta.